5.8.2022
ET
Euroopa Liidu Teataja
L 205/17
b) punkti 21.A.174 alapunkt b asendatakse järgmisega: „b) Iga lennukõlblikkussertifikaadi või piiratud lennukõlblikkussertifikaadi taotlus sisaldab järgmisi andmeid: 1. taotletava lennukõlblikkussertifikaadi klass; 2. uue õhusõiduki puhul i)
nõuetele vastavuse deklaratsioon: — mis on välja antud vastavalt punkti 21.A.163 alapunktile b või — mis on välja antud vastavalt punktile 21.A.130 ja mille pädev asutus on kinnitanud või — imporditud õhusõiduki puhul punkti 21.A.163 alapunkti b alusel välja antud nõuetele vastavuse deklaratsioon või käesoleva määruse artikli 9 lõike 4 kohaselt imporditud õhusõiduki puhul eksportiva asutuse allkirjastatud kinnitus, et õhusõiduk vastab ameti kinnitatud projektile;
ii) kaalumis- ja tsentreerimistunnistus ja lastimisplaan ning iii) lennukäsiraamat, kui see on ette nähtud konkreetse õhusõiduki suhtes kohaldatavate sertifitseerimistin­ gimustega; 3. kasutatud õhusõiduki puhul, mis on pärit i) liikmesriigist, esitatakse komisjoni määruse (EL) nr 1321/2014 (1) I lisa (osa M) või Vb lisa (osa ML) alusel välja antud lennukõlblikkuse kontrolli sertifikaat; ii) muust riigist kui liikmesriigist, esitatakse — selle riigi, kus õhusõiduk on või oli registreeritud, pädeva asutuse kinnitus, milles on näidatud registris oleva õhusõiduki lennukõlblikkus ülekandmise ajal; — kaalumis- ja tsentreerimistunnistus ning lastimisplaan; — lennukäsiraamat, kui see on ette nähtud õhusõiduki kohta kehtivate lennukõlblikkusnõuetega; — varasemad andmed, mida on vaja õhusõiduki tootmise, muutmise ja hoolduse standardi kehtestamiseks, sealhulgas kõik punkti 21.B.327 alusel välja antud piiratud lennukõlblikkusserti­ fikaadiga seotud piirangud; — soovitus anda välja lennukõlblikkussertifikaat või piiratud lennukõlblikkussertifikaat ja lennukõlblikkuse kontrolli sertifikaat vastavalt määruse (EL) nr 1321/2014 I lisa (osa M) või Vb lisa (osa ML) kohasele lennukõlblikkuse kontrollile; — esmase lennukõlblikkussertifikaadi väljaandmise kuupäev ja CO2 andmed meetermõõdustikus, kui kohaldatakse asjakohaseid rahvusvahelise tsiviillennunduse konventsiooni 16. lisa III köite standardeid.“; 3) jao A alajagu I muudetakse järgmiselt: a) punkt 21.A.201 asendatakse järgmisega:
„21.A.201 Kohaldamisala Käesoleva alajaoga määratakse kindlaks mürasertifikaatide väljaandmise kord õhusõidukitele, mis vastavad käesoleva lisa alusel välja antud tüübisertifikaadile.“; (1) Komisjoni 26. novembri 2014. aasta määrus (EL) nr 1321/2014 õhusõidukite ja lennundustoodete ning nende osade ja seadmete jätkuva lennukõlblikkuse ning sellega tegelevate organisatsioonide ja isikute sertifitseerimise kohta (ELT L 362, 17.12.2014, lk 1).